Medlemmer av Salangen Menighetsråd/Fellesråd

#### INNKALLING TIL MENIGHETS/FELLESRÅDSMØTE

Det innkalles herved til møte i Menighets/Fellesrådet, tirsdag 3.desember kl.18.00 i kirka.

**Saker til behandling:**

# **Sak 46/24 Godkjenning av innkalling og saksliste**

**Sak 47/24 Godkjenning av protokoll fra Menighets/Fellesrådsmøte 22.10.24**

**Sak 48/24 Referater**

**FR Sak 49/24 Møteplan 2025**

**FR Sak 50/24 Teleslynge**

**MR Sak 51/24 Høring – rammer for kirkevalget**

**MR Sak 52/24 Menighetens juletrefest - komite**

**MR Sak 53/24 Offerliste**

**MR Sak 54/24 Gudstjenesteliste 1.kvartal 2025**

**MR Sak 55/24 Frivillighetsfest**

**MR Sak 56/24 Planer for 2025**

**MR Sak 57/24 Valg av leder og nestleder for 2025**

Innkallingen sendes også til de to første vara medlemmene og Prosten.

Melding om fravær gis snarest på mail: to368@kirken.no eller **tlf. 928 22 218**

Agnar Fossbakk har ansvar for bevertningen.

**Vel møtt!**

# Andreas Bay Tonje Østvik

Leder kirkeverge/daglig leder

**MØTEBOK**

#### Sak 46/24 Godkjenning av innkalling og saksliste

**Forslag til vedtak:**

Innkalling og saksliste godkjennes. Møtet er lovlig satt.

#### Sak 47/24 Godkjenning av protokoll fra menighets/fellesrådsmøte 22.10.24

**Forslag til vedtak:**

Protokollen fra Menighets/fellesrådsmøte den 22.10.24 godkjennes.

#### Sak 48/24 Referater

*Følgende referater fremlegges:*

1. AU hadde møte 20.11.24, og gjennomgikk sakene til dagens møte. Til stede Andreas Bay, Ann Kristin Bakkemo og Tonje Østvik. AU laget forslag til vedtak på følgende saker: 49/24 – 54/24
2. Byttet vindu på tårnveggen bak i kirka.

Alle vinduene på tårnveggen er nå byttet av Thomassen bygg AS. Det er 5 små i kirkestuen, og 3 litt større, et bakerst i menighetssalen og 2 på gangen mot kjøkkenet. Det har vært utfordringer med lekkasje i underetasjen, som trolig skyldes vanninntrengning i disse vinduene. Etter at vinduene er byttet er det nå helt tørt i underetasjen.

Kostnaden er finansiert av disposisjonsfondet.

1. Høring fra Kirkerådet – Fellesordninger innen digitalisering, personvern og informasjonssikkerhet, Høringsfrist 6.desember 2024

Høringssaken følger opp Kirkemøtets vedtak i sak KM 10/24 Organisasjonsutvikling –

strategi for fellesløsninger i Den norske kirke.

Høringen gjelder forslag om at Kirkemøtet skal regelfeste hovedtrekkene i

dagens samstyringsmodell for digitalisering og tilslutningsavtalene til fellesordningen for

personvern og informasjonssikkerhet. Forslagene gjelder også prinsipper for dataforvaltning

og at Kirkerådet skal pålegges videre regelarbeid. Videre åpner forslagene for at

digitaliseringsutvalget (nå digitaliseringsstyret) kan gis mandat til å definere hvilke systemer

som skal være anbefalte fellesløsninger, og hvilke som skal være obligatoriske

fellesløsninger. Reglene er delt inn i bestemmelser om digitaliseringsutvalg, sikkerhetsutvalg

for personvern- og informasjonssikkerhet, personvernombud, felles behandlingsansvar og

dataforvaltning i Den norske kirke.

Kirkerådet mener disse forslagene er nødvendige for å møte Den norske kirkes utfordringer:

stadig større krav til effektivisering, en aktiv og inkluderende medlemskontakt og at flest

mulig av kirkens ressurser brukes til kjerneoppgaver. Fellesløsninger og krav til

dataforvaltning vil også styrke personvernet og informasjonssikkerheten.

På bakgrunn av høringen vil Kirkerådet ta stilling til hva som skal fremmes for Kirkemøtet i

2025.

Høringen sendes til alle kirkelige fellesråd og menighetsråd med fellesrådsfunksjoner.

Alle kan avgi uttalelse. Høringsuttalelser er offentlige etter offentleglova, jf.

kirkeordningen § 42 og vil bli offentliggjort på kirken.no.

Link til høringsnotatet:

[Høringsnotat - Fellesordninger innen digitalisering personvern og informasjonssikkerhet.pdf](file:///C%3A%5CUsers%5Cto368%5CAppData%5CLocal%5CMicrosoft%5CWindows%5CINetCache%5CContent.Outlook%5C46UGH72L%5CH%C3%B8ringsnotat%20-%20Fellesordninger%20innen%20digitalisering%20personvern%20og%20informasjonssikkerhet.pdf)

**Forslag til vedtak:**

De fremlagte referatene tas til orientering.

**FR Sak 49/24 Møteplan 2025**

De siste årene har det vært ca 6 møter i året, 3 før sommeren og 3 etter sommeren. I tillegg kan det settes opp ekstra møter dersom det dukker opp spesielle behov. Møtene avholdes i kirka på tirsdager kl 18.00. Medlemmene i menighetsrådet er ansvarlig for bevertningen på møtene og første vara møter fast.

**Forslag til vedtak:**

Møteplan 2025 for Salangen menighets/fellesråd

Menighetsrådsmøte: Arbeidsutvalg: Bevertningsansvarlig:

25. februar Andreas Bay

29. april Ann Kristin Bakkemo

10. juni Inger Strand

16. september Torbjørn Paulsen

21. oktober Trine Torgersen

9. desember Marthe Ratkje

Salangen menighetsråd godkjenner den oppsatte møteplanen for 2025. Alle møtene avholdes

i kirka tirsdager kl 18.00. Endringer kan forekomme.

**FR Sak 50/24 Teleslynge**

Tidligere behandlet som FR Sak 15/24 hvor følgende vedtak ble fattet

Saken utsettes til neste møte. I mellomtiden undersøkes tidsperspektivet for når ny teknologi kommer på markedet. Sjekk med lydproduksjon hvor mange vi evt kan få for kr 20 000,- som er kommet inn i gaver. Undersøk med giverne hva de tenker om å midlertidig kun kjøpe inn noen få.

**Nå har det skjedd ting på teknologifronten**

Auracast – Teknologi som gjør det mulig å koble høreapparatene opp mot høytaleranlegget via Bluetooth. Det er allerede installert i nyere Samsung smarttelefoner og TV, og nå vil hørapparat produsentene innlemme det i nye høreapparater.

**Fakta om AURI – AURACAST og assistert lytting**

Veien bort fra teleslyngen, halsslyngen, proprietære løsninger og begrenset kapasitet for hørselhemmede.

Teleslyngen installert i rommet i samspill med telespolen bygget inn i høreapparatet har, til nå, vært den løsningen som oppfyller behovet for usynlig assistert lytting best. Det vil si; en løsning der mennesker med nedsatt hørsel kan oppleve arrangementer og forsamlinger på lik linje med øvrig publikum, uten å måtte oppsøke tilgang på ekstra utstyr som må bæres på kroppen og leveres tilbake etter endt arrangement eller laste ned en app for å motta lydstrømmer på en smarttelefon.

Utfordringer med teleslyngen

• Dårlig dekning i rommet. Typisk er det kun brukbar dekning rundt periferien av rommet.

• Interferens med annet elektronisk utstyr (ofte med den følge at teleslyngens forsterker blir skrudd av som «løsning»).

• Lekkasje i tilstøtende rom. Installasjoner med behov for assistert lytting i flere rom skaper utfordringer fordi de enkle (mest vanlige) perimeter teleslyngene stråler magnetfelt inn i tilstøtende rom, dermed kan høreapparater ta inn en kaotisk blanding av lyd fra flere teleslynger. Dette medfører også avlyttingspotensiale.

• Begrenset mulighet for etterinstallasjon. Teleslyngen er uegnet for installasjon etter at gulvet er lagt og rommet tatt i bruk. Dette fører ofte til at rom utrustes med den enkleste (og dårligste) teleslynge varianten, en perimeterslynge som trekkes rundt rommets yttervegger.

Utfallet av teleslyngens utfordringer

Mennesker som benytter høreapparat utrustet med telespole er ofte tvunget til å plassere seg i utkanten av rommet eller angitte soner der det er brukbar dekning. Dette samsvarer ikke med prinsippet om universell utforming og medfører stigma. Vi nærmer oss dessuten et veivalg i teknologien siden færre og færre mennesker benytter høreapparat med telespole.

Tilleggsløsninger og hybridsystemer

For å bøte på begrensningene til teleslyngen har det i årenes løp kommet en rekke andre løsninger for trådløs assistert lytting som brukes enten istedenfor eller i tillegg til teleslyngen. Løsningene på markedet er basert på forskjellige teknologier som IR overførsel, WiFi lydstrømming, RF sending og proprietære løsninger basert på DECT båndet eller gammel blåtann. Alle har til felles at brukeren er nødt til å bære en mottaker og halsslynge/øreklokke. Dermed har teleslyngen beholdt sin plass som den eneste løsningen som fyller de vesentligste universelle kravene. Resultatet har i mange tilfeller vært diverse hybridløsninger som hverken er oversiktlige eller lettbetjente og som i tillegg stigmatiserer brukeren i kraft av at de må behandles spesielt med enten henvisning til et bestemt område med god nok dekning og/eller utdeling av utstyr som personen må bære på seg.

Løsningen med Bluetooth LE og Auracast

Bluetooth 5.2 åpnet opp for kringkasting (en til mange), lavt energiforbruk, lav latency og lang rekkevidde. Auracast er en implementering av dette som nå bakes inn i alt mulig nytt utstyr som har Bluetooth 5.2 (eller høyere).

Auracast tillater at en enhet oppretter en kringkasting som alle andre enheter utrustet med Auracast i dekningsområdet kan motta. Med andre ord kan den gjøre det samme som teleslyngen uten begrensningene. Blant annet nyere Samsung smarttelefoner og TV’er har denne muligheten innebygget allerede. Alle de store produsentene av høreapparater har, eller er i ferd med å utvikle ferdig, apparater med Auracast kapastitet. Disse apparatene vil etter hvert fortrenge de eldre apparatene og for mennesker som får nye apparater eller førstegangs apparater vil det være en selvfølge at de er utrustet med Auracast.

Nedslagsfeltet til Auracast innenfor den kommersielle sektoren er åpenbar, men betydningen for assistert lytting i offentlige rom er et paradigmeskifte.

AURI fra Ampetronic/Listen technologies

Auri er den første komplette løsningen beregnet på assistert lytting. Den består i all enkelhet av en transmitter som ligner mye på en lavprofil aksesspunkt. Transmitteren plasseres på vegg eller tak og har en rekkevidde på min 60m i åpent rom. Den blir foret med ønsket audiosignal via balansert/ubalansert analogtilkobling eller Dante og kan sende to kanaler. Dersom lengre rekkevidde behøves kan den linkes over nettverk med ekstra transmitter. Dersom flere enn to kanaler behøves setter man opp flere transmittere.

Systemet omfatter også dedikerte mottakere med halsslynge/øreklokke for å sørge for at de som ikke enda har høreapparat/mobilenhet med innebygget Auracast kan benytte løsningen. Disse er oppladbare og står i dedikert ladestasjon når de ikke er i bruk. Lydkvaliteten er svært god og latency på mottatt lyd er nede i 30 ms, noe som er akseptabel også for de som sitter nærme scenen.

Kort oppsummert: Alt det gode fra teleslyngen uten alle ulempene. Fremtidssikkert, enkelt å installere, enkelt å utvide og enkelt å integrere.

**Tilbud fra Lydproduksjon**

Vi har hentet inn nytt tilbud fra lydproduksjon, på både transmitter (sender) og halsslynger for dem som ikke enda har høreapparat med den nye Auracast løsningen. Foreløpig er det bare veiledende priser, produktene kommer først i salg fra nyåret. Da kan muligens Lydproduksjon gi noe rabatt på de veiledende prisene.

Listen Auri 2 channel Transmitter (sender ) kr 22 328,-

Listen Auri docking station 16 (lader til reciver) kr 11 160,-

Listen Auri Reciver (pr stk) kr 4 012,-

Listen LA438 Advanced Neck loop (pr stk) kr 888,-

De to siste er pris pr stk, altså pr bruker. Her må vi vurdere hvor mange vi har behov for. Foreslår et mindre antall til å begynne med, for å vurdere behovet og for å se at det fungerer.

Listen Auri reciver Listen Neck loop



**Forslag til vedtak:**

1. Salangen Menighetsråd er glad for at det er kommet ny teknologi, Auracast, på teleslyngefronten, og går til innkjøp av Auri 2 channel Transmitter.
2. I tillegg kjøpes det inn docking station 16 og X antall Auri reciver og neck loop til bruk for dem som ikke har høreapparat med den nye Auracast teknologien.
3. Kostnaden finansieres av innkomne gaver kr 20 000,- Resten finansieres fra disposisjonsfondet.

**MR Sak 51/24 Høring – rammer for kirkevalget**

Kirkerådet sender nå på høring forslag til å endre rammer og regler for kirkevalget. Kirkerådet mener det er nødvendig å gjøre endringer i regelverket, noe som også vil bety forenklet gjennomføring og reduksjon i ressursbruk. En evaluering av kirkevalget 2023 viser at selv om det er lagt ned betydelige ressurser til gjennomføringen av valget, går valgdeltakelsen ned.

Det er lagt opp til at Kirkemøtet vil behandle en sak om rammer for valget i 2025, etterfulgt av en regelendringssak på Kirkemøtet i 2026.

Høringen sendes til et utvalg av menighetsrådene og de kirkelige fellesrådene, herunder Salangen, men alle kan avgi høringsuttalelse.

Høringsfrist 6. desember 2024.

Det blir ikke gjort drøftinger i saksfremlegget, men viser til drøftingene som fremgår av høringsnotatet (se lenke)

<https://www.kirken.no/globalassets/h%C3%B8ringsnotat%20om%20rammer%20for%20kirkevalget.pdf>

**Oppsummering av Kirkerådets forslag**

1. Kirkevalget gjennomføres som digitalt valg med begrensede mulighet til å stemme ved oppmøte (Modell 2).
2. Kirkevalget 2027 vurderes gjennomført i et annet tidsrom enn det offentlige valget i 2027.
3. Valget av Kirkemøtet gjennomføres med utgangspunkt i selvstendige lister. Dagens ordning med Nominasjonskomiteens liste i dette valget avvikles. Hvis det ikke godkjennes noen listeforslag, nedsettes det en nominasjonskomité som får i oppgave å fremme en valgliste.
4. Kirkerådet går inn for å videreføre ordningen med direkte valg til Kirkemøtet og bispedømmeråd.
5. Kirkemøtet går inn for å gjøre følgende forenklinger i regelverket:

a. Muligheten til å stemme på personer som ikke har stilt til valg (tilføyde navn) ved menighetsrådsvalget, avvikles.

b. Sperregrensen på fem prosent ved menighetsrådsvalg opprettholdes.

c. Ordningen med supplerte kandidater ved menighetsrådsvalg forenkles.

d. Forholdsvalg (valg med flere lister) ved menighetsrådsvalg opprettholdes.

6. Ordningen med særskilt representasjon av prester i Kirkemøtet opprettholdes. Valget gjennomføres som flertallsvalg.

7. Ordningen med særskilt representasjon av andre kirkelig ansatte i Kirkemøtet opprettholdes. Valget gjennomføres som flertallsvalg.

8. Det innføres en vektet representasjon som velges av kirkemedlemmene fra hvert bispedømme i Kirkemøtet.

9. Det som i dagens ordning heter valg til bispedømmeråd og Kirkemøtet blir fra nå omtalt som valg til Kirkemøtet og bispedømmeråd.

AU har følgende forslag som Salangen menighetsråds sitt høringssvar:

Høringsspørsmål:

# Om innsenderen av høringssvaret

1. Jeg svarer som: \*

[ ]  Menighetsråd

[x]  Menighetsråd med fellesrådsfunksjoner

☐ Fellesråd

[ ]  Bispedømmeråd

[ ]  Biskop

[ ]  Utdanningsinstitusjon

[ ]  Nomineringsgruppe

[ ]  Fagforening

[ ]  Organisasjon

[ ]  Privatperson

[ ]  Annet

1. Navn (råd/organisasjon/privatperson) \*

Salangen Menighetsråd

1. Kontaktperson (hvis innsender er råd eller organisasjon)

Tonje Østvik

1. Bispedømmetilhørighet \*

[ ]  Agder og Telemark

[ ]  Bjørgvin

[ ]  Borg

[ ]  Hamar

[ ]  Møre

[ ]  Nidaros

[x]  Nord-Hålogaland

[ ]  Oslo

[ ]  Stavanger

[ ]  Sør-Hålogaland

[ ]  Tunsberg

[ ]  Ingen bispedømmetilknytning

# **Digitalt valg eller digitalt og fysisk valg?**

1. Kirkerådet foreslår at kirkevalget gjennomføres som digitalt valg med begrensede muligheter til å stemme ved oppmøte (modell 2). Støtter du/dere dette? \*

[x]  Ja, jeg/vi ønsker at kirkevalget gjennomføres digitalt med begrensede muligheter for å stemme ved oppmøte (modell 2).

[ ]  Nei, jeg/vi ønsker at kirkevalget gjennomføres heldigitalt (modell 1).

[ ]  Nei, jeg/vi ønsker at kirkevalget gjennomføres med digital forhåndsstemming og valgdag med fysisk stemmegiving (modell 3).

[ ]  Ingen mening / ønsker ikke svare

1. Begrunnelse og andre merknader

Det bør være en åpning for å stemme med oppmøte for de som ikke har mulighet til å stemme digitalt. Ikke nødvendigvis med papirstemmegiving, men f.eks med assistert digital stemmegivning på kirkekontoret.

Digitalt valg betyr ikke at det ikke er behov for økonomisk tilskudd til lokalkirken ved kirkevalg, men behovet vil reduseres.

# **Tidspunkt for kirkevalget**

1. Kirkevalget i 2027 vurderes gjennomført i et annet tidsrom enn det offentlige valget. Hvilken tidsperiode vurderer du/dere som den beste for gjennomføring av kirkevalget 2027?

 [x]  August–september 2027

[ ]  Oktober–november 2027

[ ]  Vet ikke

[ ]  Ingen mening

1. Begrunnelse og andre merknader. Kom gjerne med innspill til praktiske konsekvenser av å gjennomføre valget i de ulike tidsperiodene.

Praktisk å holde på samme tidsrom som det offentlige valget, da er velgerne i valgmodus.

1. Kirkerådet ber samtidig om synspunkter fra høringsinstansene på om det etterfølgende kirkevalget (kirkevalget 2031) bør flyttes til et annet tidspunkt enn det offentlige valget eller eventuelt til et annet år. Har du/dere merknader til dette?

Valgåret bør være samtidig med det offentlige valget. Da er folk i valgmodus, og vi kan få drahjelp til å skape oppmerksomhet om kirkevalget.

Å flytte kirkevalget til et annet år, vil kreve større innsats for å skape oppmerksomhet rundt kirkevalget.

# **Ordning for valg til bispedømmeråd og Kirkemøtet**

1. Kirkerådet foreslår å avvikle ordningen med Nominasjonskomiteens liste ved valg til bispedømmeråd og Kirkemøtet. Støtter du/dere dette forslaget? \*

 [ ]  Ja

[x]  Nei

[ ]  Vet ikke

[ ]  Ingen mening

1. Begrunnelse og andre merknader

Vi oppfatter nominasjonskomiteens liste til å være en a politisk liste med lokal forankring (de andre listene springer ofte ut fra større byer) som er de hverdagskristne sin liste

1. Kirkerådet foreslår å videreføre ordningen med direkte valg til Kirkemøtet og bispedømmeråd. Støtter du/dere forslaget? \*

 [ ]  Ja

[ ]  Nei

[x]  Vet ikke

[ ]  Ingen mening

1. Begrunnelse og andre merknader

Vi tror at det hadde vært lettere å rekruttere fra grasroten dersom det hadde vært indirekte valg

# **Andre forenklinger i regelverket**

1. Kirkerådet foreslår å fjerne muligheten til å stemme på personer som ikke har stilt til valg (tilføyde navn) ved menighetsrådsvalg. Støtter du/dere forslaget?  \*

[x]  Ja

[ ]  Nei

[ ]  Vet ikkje

[ ]  Ingen mening

1. Begrunnelse og andre merknader

Ingen er tjent med å få inn personer i rådet som ikke selv ønsker å være der.

I praksis blir de kun valg hvis det er færre kandidater på listen enn det som skal velges. Usikker på om dette er riktig måte å løse problemet med for få kandidater på.

1. Kirkerådet foreslår å videreføre ordningen med sperregrense på fem prosent av personlig stemmetall ved menighetsrådsvalg. Støtter du/dere forslaget? \*

 [x]  Ja

[ ]  Nei

[ ]  Vet ikke

[ ]  Ingen mening

1. Begrunnelse og andre merknader

Dette er en sikringsbestemmelse som sikrer at noen få velgere ikke «kupper» rekkefølgen på listen hvis de aller fleste velgerne har levert stemmeseddelen urettet.

1. Kirkerådet foreslår å videreføre ordningen med forholdsvalg (flere lister) ved valg av menighetsråd. Støtter du/dere forslaget? \*

 [x]  Ja

[ ]  Nei

[ ]  Vet ikke

[ ]  Ingen mening

1. Begrunnelse og andre merknader

Selv om det er få som benytter seg av forholdsvalg ved menighetsrådsvalg, bør det likevel videreføres som en viktig demokratisk sikkerhetsventil.

Dersom det er spesielle kampsaker i en menighet og velgerne mener eget syn ikke blir ivaretatt med de foreslåtte kandidatene, blir de demokratiske rettighetene svekket dersom muligheten til å stille alternativ liste ikke er tilstede.

1. Kirkerådet foreslår å videreføre, men forenkle ordningen med supplerte kandidater av menighetsråd. Støtter du/dere forslaget? \*

 [x]  Ja, jeg/vi ønsker å videreføre ordningen med forenklinger

[ ]  Nei, jeg/vi ønsker å videreføre ordningen som i dag

[ ]  Nei, jeg/vi ønsker å avvikle ordningen

[ ]  Vet ikke

[ ]  Ingen mening

1. Begrunnelse og andre merknader

Det er demokratisk styrking dersom en kan supplere med kandidater på listene.

Dette er også en ordning som sikrer en mekanisme for å få godkjente lister i de tilfellene hvor en ikke har en godkjent liste fra før.

# **Forslag til endringer i Kirkemøtets sammensetning**

1. Kirkerådet foreslår å videreføre særskilt representasjon av prester i Kirkemøtet. Støtter du/dere forslaget? \*

 [ ] Ja

[ ]  Nei

[x]  Vet ikke

[ ]  Ingen mening

1. Kirkerådet foreslår å videreføre særskilt representasjon av lek kirkelig tilsatte i Kirkemøtet. Støtter du/dere forslaget? \*

[ ]  Ja

[ ]  Nei

[x]  Vet ikke

[ ]  Ingen mening

1. Har du/dere merknader til spørsmålet om særskilt representasjon av prest og lek kirkelig tilsatt? Begrunnelse og andre merknader

Ordningen med særskilt representasjon av prest og lek kirkelig tilsatt kompliserer både forberedelsene og gjennomføringene av valget.

Dessuten er det problematisk av demokratiske grunner at disse gruppen velgere har relativt sett vesentlig større innflytelse enn de som har stemmerett på øvrige kandidater.

Prester og lek kirkelig tilsatte bør heller stille som kandidater på de ordinære listene, og ha stemmerett på linje ved andre velgere. Det er vanskelig å argumentere prinsipielt for særrepresentasjon av disse gruppene spesielt i og med at prestetjenesten er fast representert ved biskopens faste plass.

For å motvirke at prester og lek kirkelige tilsatte skal ta for mye plass på listene, kan det lages listebegrensninger som sier noe om hvor mye de skal utgjøre i forhold til øvrige listekandidater.

1. Hvis valg av prest og lek kirkelig tilsatt videreføres, støtter du/dere Kirkerådets forslag om å gjennomføre valgene som flertallsvalg heller enn preferansevalg? \*

[ ]  Ja

[ ]  Nei

[ ]  Vet ikke

[x]  Ingen mening

1. Begrunnelse og andre merknader
2. Kirkerådet foreslår å innføre en vektet representasjon fra hvert bispedømme i Kirkemøtet? Støtter du/dere forslaget? \*

[x]  Ja, jeg/vi ønsker at antall medlemmer i bispedømmet skal ha betydning for representasjon i Kirkemøtet

[ ]  Nei, jeg/vi ønsker at det fortsatt skal velges sju medlemmer fra hvert bispedømme

[ ]  Vet ikke

[ ] Ingen mening

1. Begrunnelse og andre merknader

Det er et demokratisk prinsipp at hver stemme bør telle like mye, uavhengig av hvor en bor.

1. Har du/dere andre merknader til Kirkemøtets sammensetning?
2. Har du/dere andre merknader høringen?

**MR Sak 52/24 Menighetens juletrefest – komite**

Tidligere behandlet som MR Sak 45/24 hvor følgende vedtak ble fattet:

Det er ønskelig å arrangere menighetens juletrefest. Komite settes på neste møte.

Menighetens juletrefest avholdes søndag 29.desember kl 16.00

**Forslag til vedtak:**

Årets juletrefestkomite består avKari Børve, Ann Vigdis Storvoll og Tonje Østvik

**MR Sak 53/24 Offerliste**

Ofring var tidligere lovregulert i kirkeloven §9. I april 2020 vedtok Stortinget en ny felles lov om tros- og livssynssamfunn (trossamfunnsloven). Fra 1. januar 2021 oppheves kirkeloven og blir erstattet av den nye trossamfunnsloven og av kirkeordning for Den norske kirke som ble vedtatt av Kirkemøtet i 2019. Det er i kirkeordningen § 12 vi finner ofring.

§ 12. Menighetsrådets oppgaver

 … Menighetsrådet avgjør om det skal tas opp offer eller foretas innsamling i kirken og forvalter de midler som blir samlet inn, bevilget eller gitt som gave til kristelig virksomhet i soknet, med mindre annet er fastsatt.

Kristelig pressekontor sender årlig ut felles offersøknader fra en rekke organisasjoner og institusjoner. Se alle her: <https://www.kirkekollekt.no/>

Offerliste for Salangen menighet 2024

½ av gangene til eget arbeid

5 ganger til misjonsprosjektet – 10 mars, 14 april, 16 juni, 4 august, 29 sept, 13 okt,

6 febr relevant tiltak på Samefolkets dag

8 mars kvinnerettet misjonsprosjekt i Etiopia (kvinnedagen)

TV aksjonen – 20 okt

Kirkens nødhjelp – 18 januar, 3 mars, 19 mars fasteaksjonen,

Troms søndagsskolekrets

Laget NKSS – 5 mai

Fjellheim bibelskole - 14 januar

Stefanusalliansen (de forfulgtes søndag) – 10 november

Kia- kristent interkulturelt arbeid

Viken senter

Bibelselskapet – 19 mai

Kirkens bymisjon – 11 februar

KFUK/KFUM – 7 april

Kirkens SOS – 7 juli

I forhold til året før ble Andreasstiftelsen byttet ut med Kirkens SOS.

Viken senter søkte om offergave knyttet til det forebyggende arbeidet ved senteret. I ettertid har de besluttet å fase ut dette arbeidet som tjeneste fra Viken senter og trakk søknaden. Det forebyggende arbeidet var det eneste som ikke fikk offentlig støtte. Foreslår derfor at Viken senter ikke lengre står som offerformål.

Bak offerformålene står datoen for når de har fått innvilget offer i 2024. Året er ikke over enda, så det er enda noen som vil få offer. Kirkens nødhjelp innvilges fast offer på julaften.

Er det ønske om å justere offerlisten for 2025?

Forslag til hva vi kan sette inn i stedet for Viken senter? Evt gi flere ganger til noen som allerede står på listen.

Litt informasjon om de ulike offermottakerne:

**Misjonsprosjekt –** vi har misjonsavtale med NMS (Norsk Misjonsselskap) og Kamerun.

### **Hva gjør NMS her?**

På 1920-tallet kom de første amerikanske og norske misjonærene til Nord-Kamerun. I dag er Den evangelisk-lutherske kirken i Kamerun (EELC) en livskraftig og nasjonal kirke med nær en halv million medlemmer.

EELC ønsker å bidra til positiv samfunnsutvikling og driver en rekke skoler, sykehus og helseinstitusjoner, bibel- og presteskoler, og språkarbeid.

### **EVANGELISERING OG TEOLOGISK UTDANNING**

Ved siden av å forkynne evangeliet gjennom menighetene, ønsker kirken å ta vare på skaperverket og bidra til fredelig sameksistens mellom ulike folkegrupper, både muslimer og kristne. NMS bidrar med støtte til utdanning av prester og kirkelige ledere. For NMS er dette en viktig satsning, for å få gode og kompetente menighetsledere framover. NMS støtter også radioen Sawtu Linjiila, som er et samarbeid mellom protestantiske kirker i Nord-Kamerun og nabolandene. Radioen er svært populær blant fulani-nomadene, og sender programmer med råd om dyrehold, helse- og hygiene, utdanning og med bibelundervisning.

### **INKLUDERENDE UTDANNING**

Hørselshemmede barn har inntil nylig ikke hatt et egne skoler i Adamaouaprovinsen. Døveskolen i Ngaoundere, har siden den ble etablert for noen få år siden, blitt et svært populært tilbud til barn som tidligere var gjemt bort. Elever med ulik religiøs bakgrunn går på skolen.

### **KONFLIKTFOREBYGGING GJENNOM DIALOG**

Ledere av kristne og muslimske samfunn får opplæring i sammenheng med fredelig samliv, religionsfrihet, valg av ektefelle. I tillegg er EELC-medarbeidere er opplært i formidling av et kristent vitnesbyrd i en kontekst av islam.

### **BÆREKRAFTIG MILJØARBEID**

For kirken er det viktig å ta vare på skaperverket. Derfor mobiliserer de medlemmene til å arbeide mot avskoging og forurensning. Det å begrense bruk av sprøytemidler i landsbruket er prioritert. For at folk skal kunne ta vare på skogen, trenger de gode alternativer. Ved-besparende ovner gir bedre utnyttelse av energien og mindre røykskader under matlaging.

**Kirkens Nødhjelp** er norske menigheters forlengede arm for internasjonal diakoni – dere er våre oppdragsgivere. Sammen redder vi liv og krever rettferdighet. Hvert eneste takkoffer til Kirkens Nødhjelp - på julaften, i fastetiden og ellers gjør dette arbeidet mulig. 2022 ble sterkt preget av krigen i Ukraina og de vidtrekkende konsekvensene for matvarepriser i fattige land. Vi har stått i en rekke kriser samtidig og vært tilstede i mer enn 30 land. Vi har støttet mennesker rammet av krig, fattigdom og naturkatastrofer.

På **søndagsskolen** får barna med seg gode verdier, de får oppleve et trygt fellesskap og de får legge grunnlaget for en tro som holder – gjennom undring over bibelfortellingene og gjennom å lære Jesus å kjenne. Det er også mye gøy aktivitet i de mange barnegruppene!

**Laget** (Norges Kristelige Student- og skoleungdomslag) er en kristen elev- og studentorganisasjon som samles på skoler og studiesteder over hele Norge. Vi heier på elevfrivilligheten, og brenner for at unge kristne skal få utøve sin tro i hverdagen, at elever og studenter skal få bli kjent med Jesus, og finne meningsfulle fellesskap med andre troende.

**Fjellheim bibelskole** i Tromsø, eies av NLM (Norsk Luthersk Misjonssamband) Vårt ønske er å ha fokus på Guds Ord gjennom solid og variert bibelundervisning, og i tillegg vektlegge samhold og tilhørighet. Omgitt av Guds skaperverk i Nord-Norge, håper vi også at skolen skal bære preg av en nord-norsk kontekst. Fjellheim har omtrent 30 reisedøgn, og på reisene får elevene prøve seg på oppgaver i menighetssammenhenger. Oppgavene varierer, det kan være deltakelse på gudstjenester, kristne møter, ungdomsarrangement, leirer, søndagsskole og lignende. De har vært flere ganger på besøk hos oss i Salangen.

**Stefanusalliansen** har i over 50 år kjempet sammen med forfulgte kristne og for trosfrihet. Stefanusalliansen bidrar til å spre kunnskap om trosfriheten som rettighet for alle, og ikke som et privilegium for flertallet eller for de mektige. Stefanusalliansen hjelper og støtter kirker, grupper og enkeltmennesker som lever under press, diskriminering og forfølgelse på grunn av sin tro. Stefanusalliansen samarbeider med lokale kirker, organisasjoner og enkeltpersoner og har ikke egne utsendinger

**KIA** Norge (Kristent Interkulturelt Arbeid). KIA arbeider for å skape trygge møteplasser mellom nordmenn og innvandrere, og bidra til økt inkludering i menigheter og forsamlinger. Hver måned når vårt arbeid flere tusen flyktninger og innvandrere i Norge. Behovet for KIAs arbeid har aldri vært større. I en tid med fremmedfrykt, radikalisering og fiendtlighet, er det behov for en sterkere integrering, mer fellesskap, og et varmere engasjement. KIA har arbeid i store deler av landet og samarbeider nært med menigheter og kristne organisasjoner.

**Bibelselskapet**s formål er å utbre Den Hellige Skrift. Visjonen vår er Bibelen i bruk, og vi motiveres av oppfyllelsen av Jesu misjonsbefaling i Matteus 28,19-20. I Norge er Bibelselskapet kirkenes ressurs for bibelbruk. I samarbeid med De forente bibelselskaper (UBS) drives innsamling til bibelmisjonsarbeid internasjonalt. I tillegg til Bibelen og bibelbruksbøker utgir Bibelselskapet også andre bøker under merkenavnet Verbum.

Søndag 16. februar 2025 er det Såmannssøndag og Bibeldagen. Det er lang tradisjon for å bruke denne dagen til å minne om det Bibelen har betydd og betyr for oss som kirke, land og folk. I takknemlighet vil vi òg gjerne gi Bibelen videre til andre folk og nasjoner.

**Kirkens bymisjon** Gjennom tiltak for alle aldersgrupper og på mange livsområder ønsker vi å virkeliggjøre vårt mål om at alle mennesker i byen skal erfare respekt, rettferdighet og omsorg. Ingen er bare det du ser. Vi vil møte alle med denne holdningen, og vi ønsker at brukere og gjester skal styrke sine egne ressurser, drømmer og håp. Derfor er også slagordet vårt: «Rom for alle». Vårt arbeid er basert på kristne og humanistiske verdier, men er ikke bygget opp som et livssynsfellesskap. Vår forankring er i kirken og den diakonale tradisjonen er sterk i arbeidet, men våre ansatte, frivillige, brukere og gjester kommer fra mange bakgrunner med ulik tro og livssyn. Du må ikke være kristen for å jobbe eller engasjere deg i vårt arbeid. Vi driver et livsynsåpent og dialogpreget arbeid. Alle er like velkomne.

Norges **KFUK-KFUM** er en kristen barne- og ungdomsorganisasjon med over 14.000 medlemmer i 500 forskjellige grupper over hele landet. Alle unge mennesker trenger å bli bekreftet, hørt og utfordret, slik at de tør å være seg selv og har mot til å stå opp for andre. KFUK-KFUMs viktigste oppgave er å bygge åpne, trygge fellesskap, der alle barn og ungdommer kan være seg selv, leve og utvikle seg som hele mennesker med ånd, sjel og kropp. Å være seg selv betyr at man kan delta uten å måtte gjøre seg til eller føle press på å prestere. Å stå opp for andre vil si å gjøre godt og kjempe for rettferdighet lokalt og i verden.

SalSing er tilknyttet KFUK-KFUM.

**Kirkens SOS** er menighetens forlengede arm ut til mennesker i følelsesmessig og eksistensiell krise. Årlig besvarer vi nærmere 200 000 samtaler, med temaer som selvmord, overgrep, ensomhet og tro og tvil. Samtalene gjennomfører vi på telefon, melding og chat. Vi har også en nordsamisk meldingstjeneste: Girku-SOS. Vår visjon er: «Alltid et medmenneske å snakke med når livet er vanskelig». Ingen skal trenge å møte livets mørke stunder alene. Vi erfarer at gode samtaler, hvor man snakker sant om livet, er selvmordsforebyggende og bidrar til opplevelse av mening.

**Forslag til vedtak:**

Offerliste for Salangen menighet 2025

½ av gangene til eget arbeid

5 ganger til misjonsprosjektet

6 febr relevant tiltak på Samefolkets dag

8 mars kvinnerettet misjonsprosjekt i Etiopia (kvinnedagen)

TV aksjonen

Kirkens nødhjelp

Troms søndagsskolekrets

Laget NKSS

Fjellheim bibelskole

Stefanusalliansen (de forfulgtes søndag)

Kia- kristent interkulturelt arbeid

Bibelselskapet

Kirkens bymisjon

KFUK/KFUM

Kirkens SOS

**MR Sak 54/24 Gudstjenesteliste for 1.kvartal 2025**

Vedlagt følger gudstjenestelisten for 1. kvartal 2025 til orientering.

**Forslag til vedtak:**

Salangen menighetsråd tar gudstjenestelisten for 1. kvartal 2025 til orientering.

**MR Sak 55/24 Frivillighetsfest**

Det er tid for å planlegge den årlige frivillighetsfesten. I år ble frivillighetsfesten arrangert

torsdag 15. februar kl 18.00

Forslag på dato?

**MR Sak 56/24 Planer for 2025**

Nytt år, nye muligheter.

**MR Sak 57/24 Valg av leder og nestleder for 2025**

Leder og nestleder skal velges hvert år innen 1.januar, og valget skal være skriftlig, jf virksomhetsreglene §1 nr 3. Det er naturlig å velge dem hver for seg, først leder og deretter nestleder. Leder og nestleder bør velges blant leke medlemmene i rådet, og blant de faste medlemmene.

Lederen har en nøkkelstilling, med hovedansvaret for at oppgavene til rådet blir utført. Vervet er viktig, men gir ingen spesiell avgjørelsesfullmakt. Det er rådet samlet som gjør vedtak, og særstillingen til leder blir bare aktuell når dobbeltstemmen blir brukt ved likt stemmetall.

**Det gjennomføres skriftlig valg. Først velges leder, deretter nestleder.**